CELEX: 32016R0861
Language: fi
Date: 2016-02-18 00:00:00
Title: Komission delegoitu asetus (EU) 2016/861, annettu 18 päivänä helmikuuta 2016, Euroopan parlamentin ja neuvoston asetuksen (EU) N:o 575/2013 täydentämisestä teknisillä sääntelystandardeilla, joita sovelletaan markkinariskiä koskevassa standardimenetelmässä optioihin liittyviin muihin riskeihin kuin deltaa koskeviin riskeihin, annetun delegoidun komission asetuksen (EU) N:o 528/2014 oikaisemisesta ja Euroopan parlamentin ja neuvoston direktiivin 2013/36/EU täydentämisestä teknisillä sääntelystandardeilla laadullisista ja asianmukaisista määrällisistä perusteista sellaisten henkilöstöryhmien yksilöimiseksi, joiden ammatillisella toiminnalla on merkittävä vaikutus laitoksen riskiprofiiliin, annetun komission delegoidun asetuksen (EU) N:o 604/2014 oikaisemisesta (ETA:n kannalta merkityksellinen teksti)

1.6.2016   
            
            
               FI
            
            
               Euroopan unionin virallinen lehti
            
            
               L 144/21
            
         KOMISSION DELEGOITU ASETUS (EU) 2016/861,
   annettu 18 päivänä helmikuuta 2016,
   Euroopan parlamentin ja neuvoston asetuksen (EU) N:o 575/2013 täydentämisestä teknisillä sääntelystandardeilla, joita sovelletaan markkinariskiä koskevassa standardimenetelmässä optioihin liittyviin muihin riskeihin kuin deltaa koskeviin riskeihin, annetun delegoidun komission asetuksen (EU) N:o 528/2014 oikaisemisesta ja Euroopan parlamentin ja neuvoston direktiivin 2013/36/EU täydentämisestä teknisillä sääntelystandardeilla laadullisista ja asianmukaisista määrällisistä perusteista sellaisten henkilöstöryhmien yksilöimiseksi, joiden ammatillisella toiminnalla on merkittävä vaikutus laitoksen riskiprofiiliin, annetun komission delegoidun asetuksen (EU) N:o 604/2014 oikaisemisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon oikeudesta harjoittaa luottolaitostoimintaa ja luottolaitosten ja sijoituspalveluyritysten vakavaraisuusvalvonnasta, direktiivin 2002/87/EY muuttamisesta sekä direktiivien 2006/48/EY ja 2006/49/EY kumoamisesta 26 päivänä kesäkuuta 2013 annetun Euroopan parlamentin ja neuvoston direktiivin 2013/36/EU (1) ja erityisesti sen 94 artiklan 2 kohdan,
   ottaa huomioon luottolaitosten ja sijoituspalveluyritysten vakavaraisuusvaatimuksista ja asetuksen (EU) N:o 648/2012 muuttamisesta 26 päivänä kesäkuuta 2013 annetun Euroopan parlamentin ja neuvoston asetuksen (EU) N:o 575/2013 (2) ja erityisesti sen 329 artiklan 3 kohdan kolmannen alakohdan, 352 artiklan 6 kohdan kolmannen alakohdan ja 358 artiklan 4 kohdan kolmannen alakohdan,
   sekä katsoo seuraavaa:
   
               (1)
            
            
               Asetuksen (EU) N:o 575/2013 329 artiklan 3 kohdan kolmannessa alakohdassa, 352 artiklan 6 kohdan kolmannessa alakohdassa ja 358 artiklan 4 kohdan kolmannessa alakohdassa säädetään, että Euroopan pankkiviranomaisen (EPV) olisi määriteltävä useita menetelmiä, joiden avulla omien varojen vaatimuksissa voidaan ottaa huomioon muut kuin deltaa koskevat riskit oikeassa suhteessa laitosten optioihin ja optiotodistuksiin liittyvän toiminnan laajuuteen ja monimuotoisuuteen nähden. Näin ollen EPV laati tätä koskevan teknisen sääntelystandardin luonnoksen, jonka komissio hyväksyi ja antoi komission delegoituna asetuksena (EU) N:o 528/2014 (3).
            
         
               (2)
            
            
               Direktiivillä 2013/36/EU luodussa vakavaraisuusvalvonnan kehyksessä edellytetään, että kaikki laitokset yksilöivät kaikki henkilöstön jäsenet, joiden ammatillisella toiminnalla on merkittävä vaikutus laitoksen riskiprofiiliin. Direktiivin 2013/36/EU 94 artiklan 2 kohdan mukaisesti EPV laati tätä koskevan teknisen sääntelystandardin luonnoksen, jonka komissio hyväksyi ja antoi komission delegoituna asetuksena (EU) N:o 604/2014 (4).
            
         
               (3)
            
            
               Delegoidussa asetuksessa (EU) N:o 528/2014 ja delegoidussa asetuksessa (EU) N:o 604/2014 on joitakin virheitä, jotka on korjattava.
            
         
               (4)
            
            
               Delegoidun asetuksen (EU) N:o 528/2014 mukaisesti yksinkertaistetun menetelmän olisi oltava vain sellaisten laitosten käytettävissä, jotka ainoastaan ostavat optioita ja optiotodistuksia, mutta niitä ei olisi velvoitettava käyttämään kyseistä menetelmää. Sen vuoksi on aiheellista oikaista delegoidun asetuksen (EU) N:o 528/2014 2 artiklan sanamuoto, joka velvoittaa kyseiset laitokset käyttämään yksinkertaistettua menetelmää eikä estä muita laitoksia käyttämästä sitä.
            
         
               (5)
            
            
               Delegoidun asetuksen (EU) N:o 604/2014 4 artiklan 1 kohdan c alakohta olisi muutettava siten, että kaikki henkilöstön jäsenet, joiden saamien palkkioiden kokonaismäärä nostaa ne samalle tasolle toimivan johdon ja riskinottoa edellyttävissä tehtävissä toimivien henkilöiden kanssa, voidaan määritellä ”olennaista riskinottoa edellyttävissä tehtävissä toimiviksi henkilöiksi” eli sellaisiksi henkilöiksi, joiden ammatillisella toiminnalla on merkittävä vaikutus laitoksen riskiprofiiliin.
            
         
               (6)
            
            
               Tämä asetus perustuu EPV:n komissiolle toimittamaan teknisten säätelystandardien luonnokseen.
            
         
               (7)
            
            
               EPV on järjestänyt avoimen julkisen kuulemisen niistä alkuperäisistä teknisten sääntelystandardien luonnoksista, joita tällä asetuksella oikaistaan, analysoinut niihin mahdollisesti liittyviä kustannuksia ja hyötyjä sekä pyytänyt lausunnon Euroopan parlamentin ja neuvoston asetuksen (EU) N:o 1093/2010 (5) 37 artiklan mukaisesti perustetulta pankkialan osallisryhmältä.
            
         
               (8)
            
            
               Sen varmistamiseksi, että teknisiä sääntelystandardeja voidaan soveltaa asianmukaisesti mahdollisimman pian, tämän asetuksen olisi tultava voimaan sitä päivää seuraavana päivänä, jona se julkaistaan Euroopan unionin virallisessa lehdessä,
            
         ON HYVÄKSYNYT TÄMÄN ASETUKSEN:
   1 artikla
   Delegoidun asetuksen (EU) N:o 528/2014 oikaiseminen
   Korvataan delegoidun asetuksen (EU) N:o 528/2014 2 artikla seuraavasti:
   
      ”2 artikla
      Vain laitokset, jotka ainoastaan ostavat optioita ja optiotodistuksia, voivat soveltaa yksinkertaistettua menetelmää.”
   
   2 artikla
   Delegoidun asetuksen (EU) N:o 604/2014 oikaiseminen
   Korvataan delegoidun asetuksen (EU) N:o 604/2014 4 artiklan 1 kohdan c alakohta seuraavasti:
   
      
                  ”c)
               
               
                  henkilöstön jäsenen edellisellä tilikaudella saamien palkkioiden kokonaismäärä on vähintään yhtä suuri kuin pienin toimivan johdon jäsenen tai sellaisen henkilöstön jäsenen, joka täyttää jonkin 3 artiklan 1, 5, 6, 8, 11, 12, 13 tai 14 alakohdassa säädetyistä perusteista, kyseisellä tilikaudella saamien palkkioiden kokonaismäärä.”
               
            
   3 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä helmikuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 176, 27.6.2013, s. 338.
   
      (2)  EUVL L 176, 27.6.2013, s. 1.
   
      (3)  Komission delegoitu asetus (EU) N:o 528/2014, annettu 12 päivänä maaliskuuta 2014, Euroopan parlamentin ja neuvoston asetuksen (EU) N:o 575/2013 täydentämisestä teknisillä sääntelystandardeilla, joita sovelletaan markkinariskiä koskevassa standardimenetelmässä optioihin liittyviin muihin riskeihin kuin deltaa koskeviin riskeihin (EUVL L 148, 20.5.2014, s. 29).
   
      (4)  Komission delegoitu asetus (EU) N:o 604/2014, annettu 4 päivänä maaliskuuta 2014, Euroopan parlamentin ja neuvoston direktiivin 2013/36/EU täydentämisestä teknisillä sääntelystandardeilla laadullisista ja asianmukaisista määrällisistä perusteista sellaisten henkilöstöryhmien yksilöimiseksi, joiden ammatillisella toiminnalla on merkittävä vaikutus laitoksen riskiprofiiliin (EUVL L 167, 6.6.2014, s. 30).
   
      (5)  Euroopan parlamentin ja neuvoston asetus (EU) N:o 1093/2010, annettu 24 päivänä marraskuuta 2010, Euroopan valvontaviranomaisen (Euroopan pankkiviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/78/EY kumoamisesta (EUVL L 331, 15.12.2010, s. 12).